b'\n_START_ARTICLE_\nDrept de g\xc4\x83zduire vremelnic\xc4\x83 a copilului\n_START_SECTION_\nDecizia Cur\xc8\x9bii Constitu\xc8\x9bionale a Rom\xc3\xa2niei cu privire la dreptul de g\xc4\x83zduire\n_START_PARAGRAPH_\nPrin Decizia nr 82 din data de 25.02.2003 Curtea Constitu\xc8\x9bional\xc4\x83 a Rom\xc3\xa2niei a decis c\xc4\x83 este accesul p\xc4\x83rintelui nerezident la minor este mai mult dec\xc3\xa2t util chiar \xc8\x99i atunci c\xc3\xa2nd minorul se exprim\xc4\x83 verbal \xc3\xaen sensul de a nu accepta acest acces. Cu alte cuvinte, copilul, mai ales cel sub v\xc3\xa2rsta de 14 ani, nu are un drept de veto iar p\xc4\x83rintele rezident este obligat s\xc4\x83 \xc3\xaencurajeze \xc8\x99i chiar s\xc4\x83 impun\xc4\x83 copilului respectarea programului de leg\xc4\x83turi personale decis de c\xc4\x83tre instan\xc8\x9b\xc4\x83. \xc3\x8en aceast\xc4\x83 spe\xc8\x9b\xc4\x83 instan\xc8\x9ba spune urm\xc4\x83toarele: "se poate \xc3\xaent\xc3\xa2mpla, \xc3\xaen asemenea situa\xc8\x9bii, ca p\xc4\x83rintele c\xc4\x83ruia i-a fost \xc3\xaencredin\xc8\x9bat copilul s\xc4\x83 se defuleze, transmi\xc8\x9b\xc3\xa2ndu-i acestuia ostilitatea pe care o resimte fa\xc8\x9b\xc4\x83 de fostul so\xc8\x9b, care, de\xc8\x99i, poate \xc3\xaentemeiat\xc4\x83 din punctul s\xc4\x83u de vedere, nu este de natur\xc4\x83 s\xc4\x83 \xc3\xael descalifice pe acesta din urm\xc4\x83 (n.n. p\xc4\x83rintele nerezident) ca p\xc4\x83rinte, fiind lipsit\xc4\x83 de justificare din punctul de vedere al copilului. Prin urmare, instabilitatea afectiv\xc4\x83 \xc8\x99i emo\xc8\x9bional\xc4\x83 a minorului, pe fondul unei imaturit\xc4\x83\xc8\x9bi psihice \xc8\x99i a lipsei experien\xc8\x9bei de via\xc8\x9b\xc4\x83, \xc3\xael priveaz\xc4\x83 pe acesta de posibilitatea de a sesiza care este adev\xc4\x83ratul s\xc4\x83u interes \xc8\x99i, adesea, de a discerne intre bine \xc8\x99i r\xc4\x83u. [...] celalalt p\xc4\x83rinte, c\xc4\x83ruia i s-a \xc3\xaencredin\xc8\x9bat copilul \xc8\x99i care este debitorul obliga\xc8\x9biilor corelative, fiind \xc8\x9binut sa-i asigure fostului sau so\xc8\x9b, care \xc8\x99i-a p\xc4\x83strat calitatea de p\xc4\x83rinte, realizarea efectiv\xc4\x83 a drepturilor conferite de lege. O atare conduit\xc4\x83 cooperant\xc4\x83 este impus\xc4\x83 de \xc3\xaemprejurarea c\xc4\x83 drepturile men\xc8\x9bionate constituie, \xc3\xaen realitate, mijloace pentru \xc3\xaendeplinirea obliga\xc8\x9biilor pe care le are orice p\xc4\x83rinte fata de copilul s\xc4\x83u \xc8\x99i care subzista at\xc3\xa2ta timp c\xc3\xa2t p\xc4\x83rintele nu este dec\xc4\x83zut din drepturile p\xc4\x83rinte\xc8\x99ti."'